Diari Oficial de la Generalitat Valenciana


Sumari del DOGV 8833, del 12-06-2020 (2020/4321)

RESOLUCIÓ de 9 de juny de 2020, de la directora general de l'Institut Valencià de Competitivitat Empresarial (IVACE), per la qual es modifica la data de venciment de la quota del préstec bonificat corresponent al 30 de març de 2020 de la convocatòria d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent als municipis de la Comunitat Valenciana, per a l'exercici 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8833

Data del DOGV
:   12-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4321


Data del document
:   09-06-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 de juny de 2020, de la directora general de l'Institut Valencià de Competitivitat Empresarial (IVACE), per la qual es modifica la data de venciment de la quota del préstec bonificat corresponent al 30 de març de 2020 de la convocatòria d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent als municipis de la Comunitat Valenciana, per a l'exercici 2017. [2020/4321]  
Per mitjà de la Resolució de 9 de maig de 2017, del president de l'Institut Valencià de Competitivitat Empresarial (IVACE), es va convocar la concessió d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent als municipis de la Comunitat Valenciana, per a l'exercici 2017 (DOGV núm. 8038, de 12 de juny de 2017).  
L'article 5, «Característiques de l'instrument financer préstec bonificat-subvenció. Costos subvencionables», de l'esmentada convocatòria estableix en la lletra e) del paràgraf 2, «Característiques del préstec»:   
«e) Amortització: el termini d'amortització serà de 96 mesos i les quotes d'amortització seran semestrals, la qual cosa donarà lloc a un total de 16 quotes d'amortització. Les huit últimes quotes no seran girades al beneficiari per coincidir amb l'import de la subvenció prevista en l'apartat següent, sempre que s'haja verificat l'execució del projecte i les obligacions inherents a aquest. La primera quota d'amortització es farà efectiva el 30 de setembre de 2018 i les posteriors successivament cada semestre fins al 30 de març de 2022, excepte modificació posterior d'aquests terminis per resolució de la Direcció General de l'IVACE.»  
  
L'actual situació d'alarma i la suspensió dels terminis administratius establida en la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la crisi sanitària ocasionada per la Covid-19, ha impedit tramitar el cobrament de la quota corresponent al 30 de març de 2020, fins a l'alçament de la suspensió, amb data 1 de juny de 2020, previst en el Reial decret 537/2020, de 22 de maig.  
Vist l'informe de Servei de Suport a Incentius i del Servei Economicofinancer, de data 8 de juny de 2020, en el qual es posa de manifest que com a conseqüència de la crisi sanitària i econòmica provocada per la Covid-19, s'ha minvat profundament la liquiditat de ciutadans, empreses i administracions, per la qual cosa es fa necessari establir un nou termini per al pagament de la quota corresponent al 30 de març de 2020.  
En virtut del que s'estableix en l'article 5.2.e) de la Resolució de 9 de maig de 2017, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent als municipis de la Comunitat Valenciana, per a l'exercici 2017 (DOGV núm. 8038, de 12 de juny de 2017), resolc:  
  
Primer  
Traslladar al 30 de juny de 2020 el pagament de la quota d'amortització corresponent al 30 de març de 2020, segons el que es preveu en l'article 5 de la Resolució de 8 de març de 2016, del president de l'Institut Valencià de Competitivitat Empresarial, per la qual es convoca la concessió d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent als municipis de la Comunitat Valenciana, per a l'exercici 2016 (DOGV núm. 8038, de 12 de juny de 2017).  
  
Segon  
La present resolució entrarà en vigor l'endemà de la publicació en el Diari Oficial de la Generalitat Valenciana (DOGV).  
  
Contra aquesta resolució no podrà interposar-se cap recurs de conformitat amb el que es disposa en l'article 32.3 de Llei 39/2015, d'1 d'octubre, del procediment administratiu comú de les administracions públiques.  
  
València, 9 de juny de 2020.- La directora general de l'IVACE: Júlia Company Sanus.